OzLabs/hebrew-wiki-articles huggingface dataset:
33 (מספר)

33 (במילים בלשון זכר: שלושים ושלושה; בלשון נקבה: שלושים ושלוש) הוא המספר הטבעי הבא אחרי 32 והבא לפני 34.
שלט בית מספר 33 ברחוב בירושלים
== במדע ==
* 33 הוא המספר האטומי של ארסן.
* אייזק ניוטון קבע את הדרגה ה-33 במעלות ניוטון כטמפרטורת הרתיחה של מים.

=== במתמטיקה ===
* 33 הוא המספר השלם הגדול ביותר שלא ניתן לכתוב כסכום של מספרים משולשיים שונים.
* 33 בריבוע הוא המספר המעניין 1089.
* 33 שווה ל – !4+!3+!2+!1.
* 33 הוא מספר דיופנטי שמצאו לו לראשונה ב-2019 יצוג כ-a³ + b³ + c³, כאשר a,b ו-c הם מספרים שלמים.

== מיסטיקה ונומרולוגיה ==
* המספר נחשב לבעל משמעות נומרולוגית ומיסטית בתרבויות שונות.
* בנומרולוגיה, 33 שווה ערך לסמל מגן דוד.

== בדתות ==
=== בנצרות ===
* ישו מת וקם לתחייה בגיל 33.
* יוסף הנגר נישא למריה בגיל 33.
* לפי הברית החדשה, ישו ביצע 33 נסים.

=== באסלאם ===
* לפי המלומד המוסלמי אל-ע'זאלי שוכני גן העדן מצויים באופן קבוע בגיל 33.

=== ביהדות ===
* ל"ג בעומר הוא היום ה-33 מתחילת ספירת העומר.

== בתחומים אחרים ==
* כל אחד משלושת החלקים של הקומדיה האלוהית מורכב מ-33 בתי שיר.
* ערוץ 33 הוא ערוץ טלוויזיה ציבורי ישראלי.
* המספר 33 הוא בעל משמעות גבוהה לבונים החופשיים והוא אחד מהמספרים הקדושים שלהם ומופיע הרבה בטקסיהם. הדרגה ה-33 במסדר היא הדרגה הגבוהה ביותר.

==קישורים חיצוניים==

==הערות שוליים==

קטגוריה:מספרים טבעיים
נאמני הר הבית

נאמני הר הבית וארץ ישראל היא תנועה שהוקמה בשנת 1967, בעקבות איחוד ירושלים במלחמת ששת הימים. מטרותיה העיקריות הן הקמתו של בית המקדש השלישי על הר הבית וחידוש ריבונותו של עם ישראל על כל שטחי ארץ ישראל ההיסטורית. באופן מעשי מתרכזת עיקר פעילותה של התנועה בדרישה לאפשר ליהודים כניסה להר הבית ולהביא לפתיחתו המלאה לתפילת רבים יהודית.

== פעילות התנועה ==
בשנת 1968 עתרה לבג"ץ נגד האיסור להתפלל בהר הבית.

מנהיג התנועה מאז הקמתה היה גרשון סלומון. בין מייסדיה נמנית אסתר אבוטבול. התנועה מורכבת מגרעין קטן של פעילים, ויש לה תומכים בקרב יהדות העולם כמו גם נוצרים אוונגליסטים, בעיקר בארצות הברית.

התנועה נוהגת לקיים הפגנות בימי מועד שונים, בהם פסח, סוכות, חנוכה [http://the--temple.blogspot.co.il/2016/12/blog-post_44.html], יום העצמאות, יום ירושלים ותשעה באב.

ב-1990 עמדה התנועה בלב ההתרחשויות שהובילו למהומות הר הבית, לאחר שהודיעה על כוונתה להניח אבן פינה לבית המקדש השלישי בירושלים העתיקה. מאז במשך שנים רבות אסרה משטרת ישראל על סלומון להיכנס לשטח הר הבית. עתירות של התנועה לבג"ץ בבקשה שיורה למשטרה לאפשר את כניסתו להר נדחו. בשנת 2019 התירה המשטרה לסלומון לעלות להר.

== התנגדות חרדית ==
כל הפוסקים החרדים החשובים, מתנגדים לעליית יהודים להר הבית. בהתאם להשקפה זו, בעיתונות החרדית התפרסמו גינויים רבים לפעילותם של "נאמני הר הבית". לדוגמה, במאמר המערכת של העיתון "יתד נאמן" מ-7 באוגוסט 1995 נכתב: "הקבוצה המתקראת 'נאמני הר-הבית' אינה שואפת לעלות למקום מטעמים של אהבת הקודש כי אם מנימוקים 'לאומיים' נעדרי אמונה יהודית. את כל פורקנם היהודי כביכול הם מוציאים בניסיונות נפל לעלות למקום הקדוש, כאשר 'הקפדתם' על שאר המצוות מפוקפקת למדי." גם הרב שמואל רבינוביץ, רב הכותל, הביע ביקורת חריפה על פעילות התנועה. הוא אמר: "זו תנועה הפועלת בניגוד להלכה. רוב מנין ובניין של רבני ישראל מכל החוגים והעדות הזהירו מפני עליה להר הבית ותנועה זו פועלת נגד פסק הלכה זו. פעילותה אינה תורמת במאומה לקודשי ישראל ולביאת משיח צדקינו. אדרבה, היא יוצרת מתחים מיותרים שהשפעתן הרסנית ופוגעת בקדושת הר הבית ובכותל המערבי."

בשנת 2015, לאחר רצח ישעיהו קרישבסקי בירושלים, פיזרו קבוצות חרדיות מנשרים המטילים על "נאמני הר הבית" את האחריות לגל הפיגועים, מכיוון שלטענתם הם "מתגרים בערבים". גם נשיא ישיבת הר המור, הרב צבי ישראל טאו, אמר דברים דומים.

==קישורים חיצוניים==
* 

* 
* [http://news.nana10.co.il/Article/?ArticleID=75009 אלפי מתפללים הגיעו לכותל המערבי, נענע]
* [http://news.nana10.co.il/Article/?ArticleID=19672 הסתיימה הפגנת נאמני הר הבית, עדכון חדשות, נענע]
* 
* תמונות עיתונות מהפגנות:
** [https://web.archive.org/web/20200611071814/https://news.walla.co.il/ מעצרת ליד רחבת הכותל מהערבי]
** [http://www.orianit.edu-negev.gov.il/irisshap/sites/homepage/ptach/av.htm מעצרת תשעה באב]
* [http://www.flix.co.il/tapuz/showVideo.asp?m=2768058 סרטון מהפגנת תשעה באב]

==הערות שוליים==

קטגוריה:ארגוני ימין בישראל
קטגוריה:ארגונים דתיים בישראל
קטגוריה:פעילי הר הבית ובית המקדש
וורקא

ווֹרְקא (כך בפי היהודים; בפולנית: Warka, וַרְקה) היא עיירה על הגדה המערבית של הנהר פיליצה במרכז פולין, 60 קילומטר מדרום לוורשה. בשנת 2004 נמנו בעיירה כ-11,000 תושבים.

==היסטוריה==
וורקא זכתה למעמד עיר בשנת 1321. בשנת 1478 נוסדה בוורקא מבשלת שיכר ששמעה יצא למרחוק. אחד מראשוני החסידות, רבי יצחק קאליש הקים את חצר החסידות שלו בעיירה וורקא, והיא נקראת על שמה. רבי ישראל יהושע מקוטנא כיהן תקופה מסוימת כרב בוורקא.

בתחילת שנות השלושים של המאה העשרים התגוררו בוורקה כ-2,200 יהודים, שהיו כמחצית מאוכלוסייתה. בספטמבר 1939 כבשו הגרמנים את וורקא, והחלו בביצוע מעשי התעללות ביהודיה, תוך שריפת בית הכנסת בעיירה.
בסתיו 1940 הוקם בוורקה גטו. בפברואר 1941 גורשו יהודי וורקא לטרבלינקה בידי אנשי אס-אס, שוטרים פולנים ופלוגות של ליטאים ואוקראינים.

==קישורים חיצוניים==

* 
* 
* 
* [https://web.archive.org/web/20180513201600/http://moreshet.pl/he/node/179 ורקה] ב[https://web.archive.org/web/20151026025431/https://web.archive.org/web/20180513201600/http://moreshet.pl/ אתר מרכז מורשת יהדות פולין]
* 
* 
* 

== הערות שוליים ==

קטגוריה:מזוביה: יישובים
קטגוריה:מזוביה: עיירות יהודיות
קטגוריה:גטאות בפולין
קטגוריה:יישובים שהוקמו במאה ה-14
אלפרד ואלנשטיין

אלפרד ואלנשטיין (Alfred Wallenstein; 7 באוקטובר 1898, שיקגו - 8 בפברואר 1983, ניו יורק), היה צ'לן ומנצח יהודי אמריקאי. 

בגיל 17 הצטרף אל התזמורת הסימפונית של סן פרנסיסקו כצ'לן. בהמשך ניגן בצ'לו בפילהרמונית של לוס אנג'לס ובתזמורת סימפונית של שיקגו לפני שהיה לצ'לן ראשי בפילהרמונית של ניו יורק בניצוח טוסקניני, בשנת 1929. הוא הרבה להופיע עם תזמורות אלה כסולן.

טוסקניני, שהיה צ'לן בעצמו, יעץ לואלנשטיין להיות למנצח. הוא ניצח על תזמורת אגן הוליווד ואחר ניצח לעיתים קרובות על קונצרטים משודרים ברדיו. משנת 1943 עד 1956 היה מנהל מוזיקלי של הפילהרמונית של לוס אנג'לס. בשנים הבאות לימד בבית ספר ג'וליארד בניו יורק.

==קישורים חיצוניים==

קטגוריה:מנצחים יהודים אמריקאים
קטגוריה:צ'לנים יהודים אמריקאים
קטגוריה:זוכי פרס פיבודי
קטגוריה:שיקגו: אישים
קטגוריה:אמריקאים שנולדו ב-1898
קטגוריה:אמריקאים שנפטרו ב-1983
סמל הרפובליקה של קונגו

סמל הרפובליקה של קונגו מורכב ממגן שבמרכזו אריה אדום האוחז בלפיד. רקע המגן צבוע בצהוב, ובמרכזו רצועה ירוקה. מעל המגן ישנו כתר זהב. שני פילים אפריקנים תומכים במגן משני צידיו. שני הפילים עומדים על קורה, שממנה נופלת כרזה עם הכיתוב "אחדות, עבודה, קידמה", שהוא המוטו הלאומי של המדינה.

== ראו גם ==

==קישורים חיצוניים==

קטגוריה:הרפובליקה של קונגו: סמלים לאומיים
הרפובליקה של קונגו

הרפובליקה של קונגו
קטגוריה:פילים בתרבות
קטגוריה:אריות בתרבות
צלחת

צלחות אוכל על שולחן
צלחת זכוכית מימי [[מרד בר כוכבא, שנתגלתה במערת האיגרות שבנחל חבר]]
ילדה מחזיקה בצלחת בציור מ-1904

צַלַּחַת היא כלי מטבח בסיסי הנועד להכלת והגשת מזון. קיימים סוגים וגדלים שונים של צלחות המיועדים לשימושים שונים. צלחת קעורה (קערה) משמשת להגשת מרק או מזון נוזלי אחר, בעוד שצלחת שטוחה משמשת להגשת מזון מוצק. 

פנכה היא קערית קטנה ותחתית היא צלחת קטנה, שעליה מעמידים כוס או ספל. חיילים בתנאי שדה משתמשים כצלחת בפָּנַךְ (מסטינג), שתי קערות מתכת מלבניות, שכל אחת מהן מצוידת בידית מתקפלת. מקור המילה באנגלית – mess tin (מילולית – פחית ארוחה).

בעבר הצלחת יוצרה מעץ או מחרס. עם התפתחות הטכנולוגיה נוצרו צלחות מחומרים נוספים, כמו זכוכית, מתכות ופלסטיק.

בארץ ישראל נתגלו צלחות רבות בחפירות ארכאולוגיות, בין היתר בחורבת קומראן, שם נתגלו מאות צלחות וקערות מחרס, ובמערות המפלט של מרד בר כוכבא במדבר יהודה, שם נתגלו גם צלחות מזכוכית. 

כיום ישנו מגוון רחב של צלחות חד-פעמיות, שעשויות מפלסטיק, נייר, ריקועי אלומיניום דקים (נייר כסף) וכן שילוב של נייר ואלומיניום, חרס, עלים דחוסים (בהודו וסרי לנקה) וצלחות מעלי בננה טריים באיים.

בעבר הרבו להתייחס אל עצמים בלתי מזוהים שנצפו לכאורה בשמים בכינוי צלחת מעופפת כינוי זה ניתן לרוב לעצמים שהגיעו או נחתו לכאורה מהחלל או עצמים שעפים/מרחפים בשמים. צלחת מעופפת אחרת היא פריזבי, צלחת שטוחה עשויה פלסטיק, המשמשת למשחק בין שני אנשים או יותר.

== ראו גם ==
* טאלי
* צלחת לוויין

== קישורים חיצוניים ==

קטגוריה:כלי אכילה
קטגוריה:כלי הגשה
דזירה דפו

דזירה דפו (בצרפתית: Désiré Defauw; 5 בספטמבר 1885, גנט, בלגיה - 25 ביולי 1960, גארי, אינדיאנה), היה מנצח וכנר בלגי.

דפו היה פרופסור לניצוח בקונסרבטוריון בריסל והיה המנצח הראשון של התזמורת הלאומית של בלגיה משנת 1937. הוא היגר מבלגיה לצפון אמריקה בשנת 1940 והיה המנהל המוזיקלי של התזמורת הסימפונית של מונטריאול משנת 1941 עד 1952. הוא היה גם מנהל מוזיקלי של התזמורת הסימפונית של שיקגו משנת 1943 עד 1947.

==קישורים חיצוניים==

קטגוריה:מנצחים בלגים
קטגוריה:כנרים בלגים
קטגוריה:מקבלי תואר דוקטור לשם כבוד מאוניברסיטת לאוול
קטגוריה:מהגרים מבלגיה לארצות הברית
קטגוריה:ילידי 1885
קטגוריה:נפטרים ב-1960
מכשף

דמות המכשף ה[[סטריאוטיפית של אדם קשיש ומזוקן בעל כובע מחודד וגלימה הקורא בספר לחשים של תורת הנסתר.]]
[[גנדלף מהלגנדריום של טולקין, קיפול אוריגמי מאת האמן אריק ג'ואזל. בתמונה ניתן לראות את דמות המכשף הסטריאוטיפית של אדם קשיש ומזוקן בעל מטה קסמים, כובע מחודד וגלימה.]]
מכשף, אשף, מג או קוסם, הוא אדם בעל יכולות על-טבעיות שעוסק בקסם וכישוף. דמות המכשף מופיעה רבות בספרות, ביצירות פנטזיה, בפולקלור ואגדות, בסרטי קולנוע ובמשחקי תפקידים דוגמת "מבוכים ודרקונים". במציאות אין מכשפים אמיתיים אם כי יש אנשים שטוענים שהם בעלי כוחות כישוף.

המכשף מבצע את קסמיו באמצעות תורת הנסתר או שימוש בכשף, בניגוד לאיש דת (נביא, שאמאן או דרואיד) שמבצע נסים באמצעות פנייה אל האל. המכשף מתואר לרוב בספרות כאדם חכם מאוד שהקדיש את כל חייו ללימוד תורת הנסתר ולשליטה בכוח הכשף, לרוב מתוך תאווה לעוצמה וכוח. מכשפים יכולים להיות טובים, רעים או נייטרלים. ארכיטיפים המשוייכים למכשפים הם מטה קסם, ספר לחשים, כובע מחודד, גלימה ארוכה וזקן ארוך ולבן.

דוגמאות למכשפים בספרות הפנטזיה: גנדאלף וסארומן בשר הטבעות, רייסטלין מאז'ר ברשומות רומח הדרקון, אלבוס דמבלדור ולורד וולדמורט בהארי פוטר, סתמרוח בעולם הדיסק, אורקו וסקלטור בהי-מן ושליטי היקום, ודוקטור סטריינג' בקומיקס וביקום הקולנועי של מארוול. מרלין מאגדות המלך ארתור מתואר פעמים רבות כמכשף, ולעיתים כבעל אוב אך למעשה הוא דרואיד ששואב את כוחותיו מאלי הטבע הקלטיים והדרקון שמהווה את נשמת הטבע.

<gallery widths=250 heights=350>
File:GANDALF.jpg|גנדלף - הקוסם הטוב מהלגנדריום של טולקין
File:Raist spell.jpg|רייסטלין - המכשף המפורסם מרומח הדרקון
</gallery>

== ראו גם ==
* כישוף
* מכשפה
* קוסם
* קסם (מבוכים ודרקונים)

==קישורים חיצוניים==

*
קטגוריה:ארכיטיפים
התזמורת הלאומית של בלגיה

התזמורת הלאומית של בלגיה (בהולנדית: Nationaal Orkest van België, בצרפתית: Orchestre national de Belgique) היא התזמורת הראשונה במעלה בבלגיה. היא נוסדה בשנת 1931 על ידי דזירה דפו בשם "התזמורת הסימפונית של בריסל", ובשנת 1936 עברה ארגון מחדש וקיבלה את שמה הנוכחי. מקום מושבה הקבוע הוא בהיכל האמנויות היפות (Palais des Beaux-Arts או Paleis voor Schone Kunsten) בבריסל. כיום היא מופיעה ב-70 קונצרטים בעונה (מספטמבר עד יולי) בבלגיה ומחוצה לה. התזמורת נהנית מתמיכת הממשלה הבלגית ומעסיקה 93 נגנים. היא מתמחה במוזיקה של המאה ה-19 והמאה ה-20 ומבצעת גם מוזיקה לסרטים.

התזמורת הלאומית של בלגיה נודעת גם בליווי הסיבוב הגמר של תחרות המוזיקה על שם המלכה אליזבת, בניצוחו של ז'ילבר וארגה.

עד למינויו של אנדרה קלויטנס כמנצחה הקבוע, בשנת 1958, עבדה התזמורת עם מנצחים שונים, ביניהם קרל בהם, דזירה דפו, אריך קלייבר ופייר מונטה.

==מנהלים מוזיקליים==

* אנתוני הרמוס (2022 - ממשיך)
* יו וולף (2017 - 2022)
* אנדריי בורייקו (2012 - 2017)
* ולטר ולר (2007 - 2012)
* מיקו פרנק (2002 - 2007)
* יורי סימונוב (1994 - 2002)
* רונלד זולמן (1989 - 1993)
* מנדי רודן (1983 - 1989)
* ז'ורז' אוקטור (1985 - 1989)
* אנדרה ונדרנוט (1974 - 1985)
* מיכאל גילן (1969 - 1971)
* אנדרה קלויטנס (1958 - 1967)

==קישורים חיצוניים==
* 

*
*[http://www.cypres-records.com/reine-elisabeth/en/orchestre.html תולדות התזמורת] 

בלגיה
קטגוריה:מוזיקה בלגית
קטגוריה:בריסל: תרבות
מיקו פרנק

מיקו פרנק (בפינית: Mikko Franck; נולד ב-2 בינואר 1979) הוא מנצח יהודי-פיני.. 

== ביוגרפיה ==
פרנק נולד בהלסינקי למשפחה של ניצולי שואה. שפת אמו הייתה שוודית. מבקרים השוו את כישרונו לזה של סיימון ראטל ואסה-פקה סאלונן בדורות שקדמו לו. 

כיום מיקו פרנק מכהן כמנהל המוזיקלי של התזמורת הפילהרמונית של רדיו צרפת.

== שנים ראשונות ==
פרנק החל לנגן בכינור בגיל 5 ובגיל 7 העדיף, על פי המסופר, פרטיטורות תזמורתיות על פני כל חומר קריאה אחר. הפרטיטורה האהובה עליו ביותר הייתה הסימפוניה ה-6 (הפאתטית) של צ'ייקובסקי, עליה נהג לנצח תוך האזנה להקלטה באוזניות. לימודי הכינור של פרנק באקדמיה על שם ז'אן סיבליוס בהלסינקי התקדמו לשביעות רצון הכל, אך בשנת 1995 השתנה הכל, כאשר מחלקת הנוער של האקדמיה על שם סיבליוס הציעה, לכבוד חגיגות יום השנה לייסודה, הזדמנות לנצח על תזמורת לכל המעוניין.

פרנק, אז בן 16, אחז בשרביט ויורמה פאנולה קיבל אותו מניה וביה כתלמידו הפרטי. פרנק אמר: "הוא העניק לי כל מה שאפשר ללמד על המקצוע הזה. לדוגמה, הוא השתמש בוידאו כאמצעי לעזור לי להיפטר מן המניירות המיותרות שלי." פרנק נכנס לכיתת הניצוח באקדמיה על שם סיבליוס בסתיו 1996. את הדיפלומה שלו קיבל בשנת 1998.

== קריירה ==
עוד לפני שמלאו לו 23, כבר הספיק לנצח על כל התזמורות הסקנדינביות החשובות כמו גם על תזמורת פילהרמוניה בלונדון, התזמורת הסימפונית של לונדון, הפילהרמונית של מינכן, האופרה של ברלין והתזמורת הפילהרמונית הישראלית. הוא היה מועמד לפרס גראמי ל"ביצוע תזמורתי מצטיין" על הקלטתו הראשונה למוזיקה של ז'אן סיבליוס.

פרנק התמנה למנהל מוזיקלי של התזמורת הלאומית של בלגיה ואחר, בשנת 2004, התמנה למנהל מוזיקלי של האופרה הלאומית של פינלנד.

==קישורים חיצוניים==

== הערות שוליים ==

קטגוריה:מנצחים פינים
קטגוריה:מנצחים יהודים
קטגוריה:הלסינקי: אישים
קטגוריה:יהודים פינים
קטגוריה:פינים שנולדו ב-1979
נקודתי

נקודתי היה ירחון ישראלי המיועד לציבור הדתי לאומי. הוא נוסד ב-2003 ונסגר ב-2006.

== היסטוריה ==
נקודתי, שזיהה את עצמו כ"המגזין היחיד לציבור הדתי לאומי בישראל", נוסד בשנת 2003 על ידי קבוצת סטודנטים מאוניברסיטת בר-אילן בראשות עמיעד טאוב, עורך המגזין, אז יו"ר אגודת הסטודנטים של אוניברסיטת בר-אילן. המטרה הייתה ליצור מדיה חדשה בעלת אופי דתי לאומי וימנית שתדבר ל"זרם המרכזי" בציונות הדתית. רוב הכותבים השתייכו למחנה הדתי לאומי הימני. יו"ר מועצת המנהלים היה שלמה שחר, לשעבר משנה למנכ"ל מעריב.

תכניו של המגזין היו שונים מהעיתונות הדתית הרגילה וכללו פובליציסטיקה, מגוון מדורים לאשה הדתית, כתבות צבע ומדורי רכילות וסאטירה שלא ניתן למצוא בעיתונות הדתית הרגילה. 

המגזין הודפס על גבי נייר כרומו והופץ חינם לכ-40,000 משקי בית באמצעות הפצה רוויה (בתיבות הדואר) וכן באמצעות מרכזים דתיים (בתי כנסת, מקוואות, מחלקות לתרבות תורנית ועוד).
 
ב-2006, החליט טאוב לרכז את הפעילות ברשת אינטרנט. הוא הקים רשת אתרים סביב אתר האינטרנט "דתילי" והירחון נסגר.

== מבנה המגזין ==
בין המדורים הקבועים:
* הערת פתיחה - עמיעד טאוב
* הזווית שלי - אבי רט
* הילוך סרק - מתי טוכפלד
* מימין ימינה - איתמר בן-גביר
* מנהיגות בראי הפרשה - הרב אליעזר שנוולד
* חוקי יסוד - ד"ר אשר כהן
* צ'ולנט - מדור הרכילות היחיד בשעתו לציבור הדתי 
* רפואה שלמה - אלדד שחר
בנוסף הכיל העיתון מדורים בנושאי משפטים, תרבות, אופנה וצרכנות, ילדים, סאטירה ומדורים נוספים.

קטגוריה:עיתונות בעברית
קטגוריה:ישראל: כתבי עת
קטגוריה:ציונות דתית

קטגוריה:ישראל: חינמונים
4400

4400 היא סדרת טלוויזיה אמריקאית מסוגות המדע בדיוני ומסתורין שעלתה לשידור ברשת The CW ב-25 באוקטובר 2021. היא פותחה על ידי אריאנה ג'קסון ומהווה ריבוט של הסדרה ה-4400 ששודרה בשנים 2007-2004 בערוץ USA. הסדרה מתמקדת בהופעתם מחדש של אלפי אנשים שנעלמו. במאי 2022 הסדרה בוטלה אחרי עונה אחת.

== תקציר העלילה ==
4400 בני אדם שנעלמו במהלך המאה האחרונה מופיעים לפתע מחדש בעיר האמריקאית דטרויט על האי כשהם נראים כמו ביום שבו נעלמו ובלי זיכרונות לגבי מה שקרה להם.

== שחקנים ודמויות ==
* בריטני אדבומולה בתור שניס מורי.
* ג'וזף דייוויד-ג'ונס בתור ג'הארל מטאו.
* טי. אל. תומפסון בתור אנדרה דייוויס.
* ג'יי ליידימור בתור קלודט.
* דריק א. קינג בתור אייזיה "הכומר" ג'ונסטון.
* קיילה ג'ונסון בתור לאדונה לנדרי.
* קורי ג'קומה בתור לוגן.
* אמר ווטן בתור היידן.
* אוטם בסט בתור מילדרד בל.

== פרקים ==

== קישורים חיצוניים ==
* 

==הערות שוליים==

קטגוריה:The CW
קטגוריה:סדרות מדע בדיוני אמריקאיות
קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:סדרות טלוויזיה אפרו-אמריקאיות
קטגוריה:סדרות טלוויזיה אמריקאיות שבוטלו מבלי שהעלילה הסתיימה
קטגוריה:תוכניות טלוויזיה באנגלית
קטגוריה:סדרות טלוויזיה על נעדרים
יורמה פאנולה

יורמה פאנולה (Jorma Panula; נולד ב-10 באוגוסט 1930) הוא מנצח, מלחין ומורה לניצוח פיני.

== קורות חיים ==
פאנולה היה המנהל האמנותי והמנצח הראשי של הפילהרמונית של טורקו משנת 1963 עד 1965, של הפילהרמונית של הלסינקי מ-1965 עד 1972 ושל תזמורת ארתוס מ-1970 עד 1973. הוא מנצח אורח תדיר באופרה הלאומית של פינלנד.

יורמה פאנולה כיהן כפרופסור לניצוח באקדמיה ע"ש יאן סיבליוס בהלסינקי משנת 1973 עד 1994 ובקולג' המלכותי למוזיקה בסטוקהולם ובאקדמיה הדנית למוזיקה בקופנהגן. ב-1997 זכה בפרס רולף שוק לאמנויות המוזיקה.

השפעתו של פאנולה באמצעות ההוראה על עולם הניצוח הייתה עצומה. השראתו הייתה "היד הנעלמה" מאחורי רצף המנצחים המעולים שמוצאם בפינלנד. עם תלמידיו נמנים אסה-פקה סאלונן (כיום בלוס אנג'לס), מיקו פרנק (עכשיו בבלגיה ובאופרה הלאומית של פינלנד), סאקארי אוראמו (שהחליף את סיימון ראטל בברמינגהאם, אנגליה), יוקה-פקה סאראסטה ואוסמו ונסקה (כיום במינסוטה). עם תלמידיו בסטוקהולם נמנה גם המנצח הישראלי אריאל צוקרמן.

פאנולה למד מוזיקה כנסייתית וניצוח באקדמיה ע"ש סיבליוס. מוריו היו לאו פונטק, דן דיקסון, אלברט וולף ופרנקו פרארה. מלבד הניצוח, חיבר מוזיקה שונה ומגוונת. האופרות שלו Jaako Ilkka ואופרת "הנהר" קבעו סוגה, שהוכתרה בשם "אופרת הגשמה" ("performance opera") בשל מיזוג של מוזיקה, אמנות חזותית ואמנות היום-יום. שאר יצירותיו של פאנולה כוללות מחזות מוזיקליים, מוזיקה כנסייתית, קונצ'רטו לכינור, קפריצ'יו ג'אז וקטעים רבים מספור של מוזיקה ווקאלית.

כיום הוא מנצח אורח ופרופסור לקורסי ניצוח בכל רחבי העולם, כולל פריז, לונדון, אמסטרדם, מוסקבה, ניו יורק, טנגלווד, אספן, אוטווה, חיפה וסידני.

==קישורים חיצוניים==

קטגוריה:מנצחים פינים
קטגוריה:מלחינים פינים
קטגוריה:מורים למוזיקה
קטגוריה:זוכי פרס רולף שוק לאמנויות המוזיקה
קטגוריה:ילידי 1930
טאונו האניקיינן

טאונו האניקיינן (בפינית: Tauno Hannikainen; 26 בפברואר 1896 – 12 באוקטובר 1968) הוא מנצח פיני. האניקיינן עבד עם פריץ ריינר בתזמורת הסימפונית של שיקגו בשנים 1947-1950, והיה מנצח ראשי של הפילהרמונית של הלסינקי.

==קישורים חיצוניים==

קטגוריה:מנצחים פינים
קטגוריה:פינים שנולדו ב-1896
קטגוריה:נפטרים ב-1968
קרש חיתוך

קרש חיתוך עשוי מעץ
קרש חיתוך הוא כלי מטבח המשמש כמשטח עליו ניתן לחתוך או לקצוץ דברי מזון שונים, כדוגמת ירקות לסלט. הסיבה העיקרית לשימוש בקשר חיתוך היא הגנה הן על משטחים שמתחתיו (כדלפק או שולחן) והן על חוד הסכין עצמו.

קרש חיתוך עשוי לרוב מעץ או מפלסטיק. חומרים אלו נחרצים בקלות על ידי סכין, ובכך מקשים על ניקוי יסודי של קרש החיתוך. ישנם גם קרשי חיתוך עשויים מזכוכית - קל יותר לנקותם מאשר את אלו העשויים מעץ או מפלסטיק, אך אלה עלולים לפגוע בסכין בו משתמש החותך.

בוצ'ר בלוק הוא קרש חיתוך מסיבי, עשוי מעץ קשה ועבה מאוד, המיועד לעמוד במכות חזקות שמונחתות בעת קיצוץ באמצעות קופיץ. 

== קישורים חיצוניים ==

*[http://www.tapuz.co.il/blog/net/ViewEntry.aspx?EntryId=2516966 חיים חדשים לקרש החיתוך] - פרויקט אקולוגי עם הילדים

קטגוריה:כלי עבודה במטבח
היה נכון

"היה נכון" - סיסמת הצופים בשפה העברית
הספר "היה נכון" מאת חמדה אלון

"הֱיֵה נכון" היא סיסמת תנועת הצופים בכל רחבי העולם. בדרכי ביטוי שונות, נעשה השימוש בביטוי זה על ידי מיליוני צופים מסביב לעולם מאז 1907.

מקור הביטוי "היה נכון" בתדמית הצבאית שיש לתנועת הצופים וליסודותיה. הלורד באדן פאואל אף קרא לנערים להיות מוכנים למות בעד מדינתם אם צריך, כדי שבבוא הרגע יוכלו לצעוד בביטחון בלי לפחד מהמוות. עם הזמן נשכחה המשמעות העמוקה של הביטוי "היה נכון" במקומות רבים והפכה למוטו של הצופים בעולם.

יש מפרשים את הסיסמה "היה נכון" כך שכל צופה וחבר תנועה (אף על פי שהסיסמה קוראת לכלל האנושות להתנהג כך) צריך להיות דרוך ומוכן להתמודד עם קונפליקטים בחייו - קונפליקטים במישור הפיסי והרוחני.
המישור הפיסי מתייחס לאותן בעיות שכרוכות בכוח סבל, חשיבה פיסקלית וכדומה. כל המיומניות הצופיות המעשיות נכנסות תחת מישור זה. המישור הרוחני מתייחס לכל הבעיות הדורשות מענה ברמת המחשבה וההגיון, בין השאר נכונות לפתור מצוקות חברתיות קיימות. אין להיות אדיש כלפיהן, אלא להיות דרוך ובעל נכונות לפתור אותן.

אין זה צירוף מקרים שראשי התיבות של המילים Be Prepared ("היה נכון" באנגלית) הן גם ראשי התיבות של Baden-Powell, מייסד התנועה.

== אקרוסטיכון ל-Be Prepared ==

<div style="direction: ltr;">
<br>
*Bravery - גבורה
*Enterprise - יוזמה
<br>
*Purpose - מטרה
*Resolution - החלטיות
*Endurance - כח סבל
*Partnership - שותפות
*Assurance - ביטחון
*Reformation - רפורמציה
*Enthusiasm - התלהבות
*Devotion - דבקות
</div>
היה נכון בשפה העברית
*ה-החלטיות
*י-יוזמה
*ה-התלהבות
<br>
*נ-נתינה
*כ-כח סבל
*ו-ויתור
*נ-נימוס

== בשפות שונות ==
*שווייץ משנת 1916 עם השם היה נכון]]ערבית: كُن مستعداً (כֻן מוסתעידן)
* אזרית: Daima Hazir
* בלארוסית: Napagatovye
* סינית: 準備
* קרואטית: Budi Pripraven
* צ'כית: Bud Připraven
* הולנדית: Weest Paraat
* אנגלית: Be Prepared
* אספרנטו: Estu preta
* אסטונית: Ole Valmis
* פיליפינית (טגלוג): Laging Handâ
* פינית: Ole valmis
* צרפתית: Sois Prêt or Toujours Prêt
* גאורגית: იყავი მზად (אִקַוִי מְזָד)
* גרמנית: Allzeit bereit!
* יוונית: Έσω Έτοιμος
* הונגרית: Légy Résen
* אירית: Bí Ullamh
* איטלקית: Sii Preparato, Estote Parati
* יפנית: Sonae-yo Tsuneni
* קירגיזית: Dayar Bol
* לטבית: Esi Modrs
* לטינית: Estote Parati
* ליטאית: Budek
* מקדונית: Budi Spreman
* מלאית: Selalu Bersedia
* מלטזית: Kun Lest
* מונגולית: Belen Bol
* נורווגית: Alltid Beredt
* פאשטו: Tayar Osay
* פרסית: Aamaadeh Baash
* פולנית: Czuwaj
* רוסית: Будь готов (בוּד גוֹטוֹב)
* סרבית: Budi Spreman
* אלבנית: Ji Gati or Pergatitu
* סלובנית: Bodi pripravljen!
* פורטוגזית: !Sempre Alerta
* ספרדית: Siempre Listo, Siempre Alerta
* שוודית: Var redo
* תאית: จงเตรียมพร้อม
* טורקמנית: Daima Häzir
* טורקית: Tayyar Bol
* אוקראינית: Hotuis!

==קישורים חיצוניים==

*[http://www.zofim.org.il/magazin_item.asp?item_id=119083657225&troop_id=103684 המנון תנועת הצופים באתר תנועת הצופים]
*
קטגוריה:תנועת הצופים
קטגוריה:מוטואים
התזמורת הסימפונית של רדיו שוודיה

התזמורת הסימפונית של רדיו שוודיה (בשוודית: Sveriges Radios Symfoniorkester) היא תזמורת רדיו נודעת בסטוקהולם, שוודיה.

==היסטוריה==
אחד ההרכבים המקדימים לתזמורת הנוכחית היה תזמורת הרדיו, שהמנצחים הראשיים שלו כללו את נילס גרוויליוס (1927–1939) וטור מאן (1939–1959). ב-1965 אוחדה התזמורת עם תזמורת נוספת מהרדיו השוודי, עם תזמורת הבידור, תחת השם החדש של התזמורת הסימפונית של רדיו שוודיה. סרג'יו צ'ליבידאקה היה המנצח הראשי הראשון של התזמורת שזה עתה הוקמה, מ-1965 עד 1971. בשנת 1979, התזמורת התמקמה באולם ברוואלד.

מאז 2007, המנצח הראשי של התזמורת הוא דניאל הרדינג. בספטמבר 2009, הודיעה התזמורת על הארכה ראשונה של חוזהו של הרדינג כמנצח ראשי, עד 2012. באפריל 2013 הודיעה התזמורת על הארכה שנייה של חוזהו של הארדינג עד 2015. באוקטובר 2018, הודיעה התזמורת על הארכת חוזהו של הרדינג כמנצח ראשי עד 2023, יחד עם הענקת התואר החדש של מנהיג אמנותי. בנובמבר 2021 הודיעה התזמורת על הארכה נוספת של חוזהו של הרדינג עד 2025.

הרברט בלומשטדט, המנצח הראשי של התזמורת בשנים 1977 עד 1982, הוא בעל התואר מנצח כבוד ראשון עם התזמורת. ואלרי גרגייב ואסה-פקה סאלונן גם מחזיקים בתואר מנצח כבוד עם התזמורת. בדצמבר 2017 הודיעה התזמורת על מינויו של קלאוס מקלה למנצח האורח הראשי הבא שלה, החל בעונת 2018–2019.

== מנצחים ראשיים ==

* דניאל הארדינג (2007 - ממשיך)
* מנפרד הונק (2000 - 2007)
* יבגני סבטלנוב (1997 - 1999)
* אסה-פקה סאלונן (1984 - 1995)
* הרברט בלומסטדט (1977 - 1982)
* סרג'יו צ'ליבידאקה (1965 - 1971)

==קישורים חיצוניים==

* 

שוודיה, רדיו 
שוודיה
שוודיה, רדיו 
קטגוריה:סטוקהולם: מוזיקה
מנשר לאמנות

מכללת מנשר לאמנות היא בית ספר גבוה לאמנות ומרכז תרבות בתל אביב. בית הספר הוקם בשנת 2005 על ידי הסופרת רונית ידעיה והצלם עודד ידעיה המשמש כמנהל בית הספר.

== הלימודים ופעילות המכללה ==
במנשר מתקיימים לימודים לתואר ראשון במדעי הרוח בשיתוף האוניברסיטה הפתוחה, כמו גם לימודים חלקיים, קורסים בודדים ולימודי המשך. הלימודים בבית הספר מתרכזים בתחומי הקולנוע, האמנויות החזותיות והכתיבה.

בית הספר ממוקם ברחוב דוד חכמי 18, בשכונת הרכבת בתל אביב. מתחם מנשר כולל גם גלריה לאמנות עכשווית, אולם הקרנות ובית קפה. במקום נערכים סימפוזיונים, דיונים על תערוכות ואירועים שונים הפתוחים לקהל הרחב. באוגוסט 2009 פורסמה תוכנית להקמת מבנה חדש לבית הספר, בחלק משטחה של התחנה המרכזית הישנה של תל אביב.

מדי שנה מפרסמת מחלקת הכתיבה של בית הספר אסופה בשם "דיבור".

בית הספר מנוהל על ידי חברה לתועלת הציבור (חל"צ) בעלת שם זהה – מנשר.

== מחלקות ==
בבית הספר פועלות שש מחלקות:
* קולנוע – ראש המחלקה הוא דייוויד נוי.
* אנימציה – ראש המחלקה הוא גיא חיות.
* צילום – ראש המחלקה הוא עודד ידעיה.
* אמנות פלסטית – ראש המחלקה היא נעם ונקרט.
* תקשורת חזותית – ראש המחלקה הוא יגאל הרמן.
* כתיבה – ראש המחלקה היא רונית ידעיה.

==הכרה בינלאומית==
סרט הגמר "עין לבנה" של תומר שושן היה מועמד לפרס האוסקר בקטגוריית הסרט הקצר בשנת 2020.

==קישורים חיצוניים==
* 
* 
* 
* 
* 
* 
* 
* 
* 
* 

==הערות שוליים==

קטגוריה:האוניברסיטה הפתוחה: שיתופי פעולה
קטגוריה:ישראל: בתי ספר לאמנות
קטגוריה:ישראל: בתי ספר לקולנוע
קטגוריה:ישראל: חברות לתועלת הציבור
קטגוריה:תל אביב-יפו: גלריות לאמנות
קטגוריה:תל אביב-יפו: חינוך
קטגוריה:ישראל: חברות שהוקמו ב-2005
יבגני סבטלנוב

יבגני סבטלנוב (רוסית: Евге́ний Фёдорович Светла́нов; 6 בספטמבר 1928 - 3 במאי 2002) היה מנצח ומלחין רוסי.

== חייו ==
סבטלנוב נולד במוסקבה, ושם למד ניצוח בקונסרבטוריון. משנת 1955 ניצח על תזמורת תיאטרון בולשוי והתמנה למנצח הראשי בשנת 1962. משנת 1965 היה מנצח ראשי של התזמורת הסימפונית של ברית המועצות (שהפכה לתזמורת הסימפונית הממלכתית של רוסיה). ב-1979 התמנה למנצח אורח ראשי של התזמורת הסימפונית של לונדון.

בשנת 2000 פיטר שר התרבות בממשלתו של ולדימיר פוטין, מיכאיל שבידקוי, את סבטלנוב ממשרתו בתזמורת הממלכתית. הסיבה הרשמית לפיטורין הייתה שסבטלנוב מקדיש יותר מדי זמן לניצוח בארצות אחרות ופחות מדי למוסקבה.

סבטלנוב נודע בעיקר בפרשנויותיו ליצירות רוסיות - הוא כיסה את כל קשת המוזיקה הרוסית, החל במיכאיל גלינקה וכלה בימינו.

משנת 2004 נערכת תחרות למלחינים, על שמו.

==קישורים חיצוניים==

* 

* 

קטגוריה:ערכים שבהם תבנית בריטניקה אינה מתאימה
קטגוריה:מלחינים שעל שמם כוכב לכת מינורי
קטגוריה:מנצחים רוסים
קטגוריה:זוכי פרס לנין
קטגוריה:מלחינים סובייטים
קטגוריה:גיבורי העמל הסוציאליסטי
קטגוריה:מקבלי עיטור לנין
קטגוריה:מקבלי עיטור הדגל האדום של העמל
קטגוריה:בוגרי הקונסרבטוריון של מוסקבה
קטגוריה:מקבלי עיטור ההצטיינות למען המולדת
קטגוריה:מקבלי אות לגיון הכבוד
קטגוריה:אישים הקבורים בבית העלמין וגנקובסקויה
קטגוריה:רוסים שנולדו ב-1928
קטגוריה:רוסים שנפטרו ב-2003
התזמורת הסימפונית הממלכתית של רוסיה

התזמורת הסימפונית האקדמית הממלכתית של הפדרציה הרוסית ע"ש יבגני סבטלנוב (ברוסית: Государственный академический симфонический оркестр России) היא אחת התזמורות הראשונות במעלה ברוסיה.

התזמורת נוסדה בשנת 1936 בשם "התזמורת הסימפונית הממלכתית של ברית המועצות" ונועדה להיות תזמורת הדגל של ברית המועצות. עם זאת, הייתה זו הפילהרמונית של לנינגרד, הוותיקה ממנה, שתפסה מקום כבוד זה אצל רוב מבקרי המוזיקה.

שמה הנוכחי של התזמורת ניתן לה אחרי התפרקות ברית המועצות בשנת 1991.

בשנת 2000 פוטר המנהל המוזיקלי הוותיק יבגני סבטלנוב מתפקידו על ידי מיכאיל שבידקוי, שר התרבות בממשלת ולדימיר פוטין. הסיבה הרשמית לפיטורין הייתה, שסבטלנוב מקדיש זמן רב מדי לניצוח מחוץ לרוסיה ופחות מדי למוסקבה. המנצח נפטר באותה השנה. בשנת 2002 החליף אותו מרק גורנשטיין, שסירב תחילה לקבל עליו את המשרה. בשנת 2005 קיבלה התזמורת את השם של יבגני סבטלנוב לזכרו.

משכנה הקבוע של התזמורת הוא במוסקבה.

==מנהלים מוזיקליים==
* ולדימיר יורובסקי (2011 – הווה)
* מארק גורנשטיין (2002 – 2011)
* יבגני סבטלנוב (1965 – 2000)
* קונסטנטין איבנוב (1946 – 1965)
* נתן רחלין (1941 – 1945)
* אלכסנדר גאוק (1936 – 1941)

==קישורים חיצוניים==
* 

רוסיה
קטגוריה:תזמורות רוסיות
קטגוריה:מוזיקה רוסית
קטגוריה:מוסקבה: תרבות
קטגוריה:מוסדות מוזיקה ברוסיה
פיטר לורימר

פיטר לורימר (באנגלית: Peter Lorimer; 14 בדצמבר 1946 – 20 במרץ 2021) היה כדורגלן סקוטי, ששיחק בעמדת הקשר ההתקפי והיה ידוע בבעיטותיו החזקות. לורימר היה אחד משחקניה הבולטים של קבוצת לידס יונייטד בשנות ה-60 וה-70, והיה מאמן הפועל חיפה בשנות ה-80.

==ביוגרפיה==
הופעת הבכורה של לורימר בלידס יונייטד הייתה כבר בגיל 15, ארבעה חודשים לאחר שהגיע לקבוצה. אולם הייתה זו הופעה חד פעמית והוא חזר לקבוצת הנוער של המועדון. לורימר הפך לשחקן קבוע בקבוצה הבוגרת בעונת 1966 בה הופיע ב-34 משחקים, הבקיע 19 שערים והפך למלך השערים של לידס באותה עונה. לאחר מכן לבש את החולצה מספר 7 לתקופה של למעלה מעשור. הוא היה שחקן מוכשר ויצירתי שהיה במיטבו עת שיחק באגפים, אף על פי שלא היה קיצוני קלאסי. הוא הרבה לשחק בכיוון מרכז המגרש ולבעוט לשער. בדרך כלל שיחק כמחליף של שני חלוצים (לרוב, אלן קלארק ומיק ג'ונס). כך זכה לכינויים: "הצלף" ו"נעלי הרעם".

בעונת 1968, בה הבקיע 30 שערים, זכתה לידס בגביע הליגה ובגביע ערי הירידים. ללורימר היה חלק נכבד בזכייתה של לידס באליפות אנגליה, לראשונה בתולדותיה, ב-1969. בשנת 1970 ניסה לורימר, יחד עם קבוצתו, לזכות בתואר המשולש של אליפות אנגליה, הגביע האנגלי וגביע אירופה לאלופות. לורימר הבקיע באותה עונה 19 שערים, אך לידס לא זכתה לבסוף באף לא אחד מהתארים.

לידס שבה וזכתה בגביע ערי הירידים ב-1971 ואף זכתה בגביע האנגלי בשנת 1972. לורימר היה שותף לזכיות אלה והבקיע 29 שערים בעונת הזכייה בגביע, לרבות שיא עונתי אישי של 23 שערים בליגה. שחקני לידס חזרו לאצטדיון ומבלי כשנה לאחר מכן, כדי להגן על הגביע מול סנדרלנד, אך כשלו בכך, בין היתר בעקבות החמצה מפורסמת של לורימר.

לורימר שיחק 21 משחקים בשורות נבחרת סקוטלנד בין השנים 1969 ו-1975. הוא אף כבש שער נגד נבחרת זאיר במונדיאל 1974.

לאחר שסיים ב-1979 את הקריירה שלו בלידס יונייטד, עבר לורימר לשחק בקבוצת יורק סיטי, ולאחר מכן עבר לשחק בליגת הNASL בצפון אמריקה.

בגיל 39, בעונת , הגיע לורימר לישראל וחתם בקבוצת הפועל חיפה מהליגה הבכירה. בשל בעיות שהתעוררו עקב גיורו שנעשה בארצות הברית לא זכה לורימר לשחק במדי הפועל חיפה. במהלך העונה הוא מונה למאמן הקבוצה למרות חוסר ניסיונו בתפקיד זה. בסיום העונה נשרה הקבוצה לליגת המשנה ולורימר עזב את ישראל.

לורימר התגורר בלידס והיה בעליו ומנהלו של פאב בעיר. בשנותיו האחרונות נשאר מזוהה עם קבוצת לידס יונייטד ורואיין תכופות באמצעי התקשורת כאשר הקבוצה הגיעה לכותרות החדשות. הוא אף ישב במועצת המנהלים של הקבוצה כנציג אוהדי הקבוצה.

לורימר נפטר ב-20 במרץ 2021 עקב מחלה ממושכת.

==קישורים חיצוניים==

* 
* 

== הערות שוליים ==

קטגוריה:כדורגלנים סקוטים
קטגוריה:קשרי כדורגל סקוטים
קטגוריה:כדורגלני לידס יונייטד
קטגוריה:כדורגלני יורק סיטי
קטגוריה:כדורגלני טורונטו בליזארד
קטגוריה:דנדי: כדורגלנים
קטגוריה:כדורגלני נבחרת סקוטלנד
קטגוריה:כדורגלני מונדיאל 1974
קטגוריה:מאמני כדורגל סקוטים
קטגוריה:מאמני הפועל חיפה
קטגוריה:מאמני כדורגל זרים בישראל
קטגוריה:בריטים שנולדו ב-1946
קטגוריה:בריטים שנפטרו ב-2021
Science

Science (מילולי: מדע) הוא כתב עת אקדמי של האיגוד האמריקני לקידום המדע הנחשב לאחד מכתבי העת המדעיים היוקרתיים בעולם. כתב העת יצא לראשונה ב-1880 ומאז יוצא לאור אחת לשבוע. המאמרים בו עוברים ביקורת עמיתים. לפורמט המודפס של כתב העת יש כ-130,000 מנויים. מאחר שהמנויים של מוסדות יחד עם גישה מקוונת לכתב העת משרתים קהל גדול, מוערך ציבור קוראיו של כתב העת כחצי מיליון איש לערך.

כתב העת מתמקד בפרסום מחקרים מקוריים חשובים וסקירות מחקרים, אך הוא מפרסם גם חדשות הקשורות למדע, דעות על המדיניות המדעית ונושאים נוספים המעניינים מדענים ואנשים המתעניינים במשמעויות הרחבות של המדע והטכנולוגיה. על אף שרוב כתבי העת המדעיים מתמקדים בנושא מסוים, Science וכתב העת המתחרה Nature מסקרים מגוון רחב של תחומים מדעיים. Science שם דגש מיוחד על ביולוגיה ומדעי החיים, עקב ההתפתחות בביוטכנולוגיה ובגנטיקה בעשורים האחרונים. מדד ההשפעה (האימפקט פקטור) של Science לשנת 2011 הוא 31.201 (על פי Thomson ISI).

אף על פי שכתב העת שייך לאגודה האמריקאית לקידום המדע (AAAS) , חברות באגודה אינה דרושה לפרסום מאמר בו.

== קישורים חיצוניים ==

* 

==הערות שוליים==

קטגוריה:כתבי עת מדעיים
קטגוריה:זוכי פרס נסיך אסטוריאס לתקשורת ומדעי הרוח
קטגוריה:ארצות הברית: כתבי עת
כפורת

דגם של ארון הברית המוצג ב[[מוזיאון לזכר ג'ורג' וושינגטון]]
כַפּוֹרֶת הַזָּהָב שימשה כמכסהו של ארון הברית שהיה במשכן ולאחר מכן בבית המקדש הראשון. בבית המקדש השני לא היה ארון הברית.

==בניית הכפורת ומטרתה==
בספר שמות נאמר:

מפסוקים אלה ניתן להבין כי מטרתה של הכפורת היא לשמש מקום ממנו ידבר האל אל משה רבנו. רש"י מפרש כי רוחבה של הכפורת ואורכה - "אמתים וחצי ארכה ואמה וחצי רחבה" - כאורכו וכרוחבו של הארון. כמו כן מציין רש"י כי "אף על פי שלא נתן שיעור לעוביה - פירשו רבותינו, שהיה עוביה טפח".

על הכפורת היו שתי דמויות שנקראו כרובים. קשה לדעת מה הייתה צורתם המדויקת של הכרובים, אך בפסוק כתוב במפורש שהיו להם כנפיים, וחז"ל אומרים (מובא גם ברש"י) שהיו להם פנים כפני תינוק. וכך הם מסבירים את המילה כרוב- כ-רביא, רביא בארמית פירושו תינוק. 

שני הכרובים פונים אחד כלפי השני, ומסתכלים אל מרכז הכפורת - המקום בו שוכן ה' במשכן, כפי שכתוב וְנוֹעַדְתִּי לְךָ שָׁם, וְדִבַּרְתִּי אִתְּךָ מֵעַל הַכַּפֹּרֶת מִבֵּין שְׁנֵי הַכְּרֻבִים אֲשֶׁר עַל אֲרֹן הָעֵדֻת. 

הכרובים והכפורת נעשו "מקשה אחת", כלומר, הזהב ממנו היו עשויים נוצק כיחידה אחת ולא כיחידות נפרדות.

==ראו גם==
* ארון הברית

==לקריאה נוספת==
* משה לוין, מלאכת המשכן, הוצאת "מלאכת המשכן", תל אביב, 1968.

==קישורים חיצוניים==

* אורי כהן, [http://www.biu.ac.il/jh/Parasha/veyakhel/kohe.html משקל הכפורת] , דף שבועי מאת היחידה ללימודי יסוד ביהדות, אוניברסיטת בר-אילן
* 
* 

קטגוריה:תשמישי קדושה
קטגוריה:כלי המקדש
קטגוריה:אוהל מועד
קטגוריה:פרשת תרומה
קטגוריה:ארון הברית
פוטוצ'ארי

פוטוצ'ארי הוא כפר בתחום המוניציפלי של סרברניצה במזרח בוסניה והרצגובינה, נמצא 6 ק"מ צפונית-מערבית מהעיר סרברניצה. במפקד תושבים שנערך בכפר ב-1991 היו בתחומו 4,338 תושבים, מהם 93% בוסנים ו-7% אחרים, בעיקר סרבים.

==במלחמה==
בעת המלחמה בבוסניה היה הכפר במובלעת סרברניצה. ביחד עם כל המקומות האחרים במובלעת, אוכלוסייתו תפחה בשל כמויות של פליטים שזרמו אליו מהחלקים השכנים בבוסניה. כשהכוחות הסרביים פלשו למובלעת ביולי 1995 הם ביצעו במקום טבח המוני הידוע בשם טבח סרברניצה.

==לאחר המלחמה==
בפוטוצ'ארי שוכן בית הקברות ומפעל ההנצחה העיקרי לטבח. התרומה הגדולה למימון מפעל ההנצחה ובית הקברות באה מממשלת ארצות הברית, ומפעל ההנצחה הוקדש על ידי הנשיא לשעבר ביל קלינטון ב-2003, במשך יום השנה העשירי עוד 619 מקורבנות הטבח הובאו לקבורה. היום ישנם מעל 2,000 איש הקבורים בפוטוצ'ארי. יותר מ-8,200 מקורבנות הטבח הוצאו מקברי אחים וזוהו, וצפויים להיקבר בפוטוצ'ארי. מדי שנה מתווספות גופות נוספות, כאשר בחינה מדוקדקת של שברי עצמות, בגדים נרקבים ודגימות DNA חושפת אט אט את זהותם של אנשים 'נעדרים' נוספים, שנזרקו במקור לקברי אחים ולעיתים קרובות נקברו מחדש מספר פעמים במאמץ להסתיר את הפשע. 

==קישורים חיצוניים==

==הערות שוליים==

קטגוריה:רפובליקה סרפסקה: יישובים
ח'ומיין

ח'ומיין (בפרסית: خمین, תעתיק: חֻ'מֵין) היא עיר במערב צפונה של איראן, בדרום מחוז מרכזי, כ-160 ק"מ מהעיר קום ו-323 ק"מ מטהראן. בשנת 2006 מנתה העיר 83,470 תושבים (ורק כ-25,000 ב-1978).

== פירוש ומשמעות השם ==
מקור השם אינו ברור לחלוטין. ב"תאריח' קום" לג'לאל א-דין תהראני מופיעה הצורה "ח'מי-הן" (خمی‌هن). בחיבורים אחרים מופיעה הצורה "ח'ומיהן" (خومیهن), שייתכן כי היא הלחם של "ח'ו" (צורה מקוצרת של خوب, טוב) ושל "מיהן" (میهن, מולדת, ארץ). הצעה אחרת היא כי "חומיין" היא צורה משוערבת של השם "הומאיון" (هُمایون).במיתולוגיה האיראנית, העיר נפלה לידיה של הומאי בת בהמן.

השם ח'ומיין נגזר מן המילה הפרסית ח'ום, שמשמעותה "כד", ומצורת הדקדוק הערבית המציינת זוגיות, כך שמשמעות השם היא "שני כדים". על פי המסורת, מקור השם במאה השביעית, כאשר אחד מהצבאות הערביים שרדף אחר כוח פרסי מורד, חנה במקום למשך כמה שבועות. מפקד הכוח, אבו עוביידא אל ג'ראח, הציב לחייליו שני כדים ענקיים: באחד שיכר מהתבואה המקומית (ערק), ובשני מיץ רימונים.

== מזג האוויר והמיקום ==
מזג האוויר בח'ומיין לא חם יחסית לאזור המדברי שבו היא מצויה: החורפים קרים והקיץ נוח. האדמה פורייה, ובקרבת העיר מצויים אזורי ציד נרחבים. העיר מוקפת בהרים ממערב, דרום וצפון, מאחר שהיא מצויה באזור איחודם של הרי זגרוס והרי אלבורז, ודרומית לעיר מצוי ההר בוג'ה.

== אתרים בעיר ==
השרידים מהתקופה הטרום-אסלאמית של העיר הם מערכת תעלות תת-קרקעיות, ומקדש זורואסטרי. בין האתרים המרכזיים הנוספים שבעיר ניתן למנות את הבזאר העתיק בעיר, הבנוי בארכיטקטורה איראנית מסורתית, עם תקרה כיפתית מתומנת והמסגד בעל ארבעת העמודים והקשתות, שהוא בן יותר ממאה שנים.

האטרקציה התיירותית המרכזית שבעיר היא ביתו של סייד אחמד. בבית זה נולד בנו, מוסטפא, ונכדו - מנהיג המהפכה האסלאמית באיראן האייתוללה רוחאללה ח'ומייני. כ-400,000 תיירים, מאיראן ומחוצה לה, פוקדים את הבית מדי שנה.

==קישורים חיצוניים==

* 

==הערות שוליים==

קטגוריה:איראן: ערים
קטגוריה:מרכזי: יישובים
סטטיסטיקאי

סטטיסטיקאי הוא אדם העוסק בסטטיסטיקה.

הכשרה של סטטיסטיקאים נעשית באוניברסיטאות, במסגרת החוג לסטטיסטיקה, הפועל לעיתים במסגרת הפקולטה למדעי החברה ולעיתים במסגרת בית הספר למתמטיקה.

סטטיסטיקאים פעילים באוניברסיטאות, בהוראה ובמחקר בענפי הסטטיסטיקה, אך עיקר פעילותם היא במגוון ענפים יישומיים של הסטטיסטיקה:
* טיפול בסטטיסטיקה לאומית, במסגרת הלשכה המרכזית לסטטיסטיקה, בנושאים כגון מפקד אוכלוסין, מדד המחירים לצרכן, השכר הממוצע ורבים אחרים.
* עריכת סקרי דעת קהל.
* עריכת מדגם בחירות, המנסה לחזות את תוצאות הבחירות.
* חישובי רייטינג של תוכניות טלוויזיה ורדיו.
* עריכת חישובים אקטואריים בחברות ביטוח.
* אספקת מידע סטטיסטי למקבלי החלטות במגוון ענפי המשק: תעשייה, רפואה, בנקאות ועוד.

==קישורים חיצוניים==

*
קטגוריה:מקצועות המדע והטכנולוגיה
מדד

בסטטיסטיקה ובמדעים הנסמכים על טכניקות סטטיסטיות, כגון כלכלה, מדד הוא מספר המייצג את רמתו של מאפיין מסוים, כדרך להשוות בין רמות שונות של מאפיין זה בזמנים שונים, במקומות שונים או במקרים שונים. ניתן לבטא סכום מסוים על ידי כך שמצמידים אותו למדד מסוים. למשל הביטוי "צמוד למדד", ללא תוספת, בדרך כלל מתייחס למחיר אשר "מוצמד" למדד המחירים לצרכן.

ערכו המוחלט של מדד אינו חייב להיות בעל משמעות (אם כי יכול שיהיה כן), אולם, היחס בין שני מספרי מדד שונים מצביע על השינוי ברמת המאפיין אותו המדד מייצג.

מדדים מספקים מידע לחוקרים ולמקבלי החלטות, ולעיתים יש להם גם שימוש מעשי יום-יומי. מדד המחירים לצרכן, למשל, משמש להצמדת מחיריהם של מוצרים ושירותים, כדרך להגן על מחיר זה מפגעי האינפלציה.

==דוגמאות למדדים==
* מדד המחירים לצרכן, המאפשר להשוות בין ממוצע המחירים לצרכן בחודש מסוים לעומת חודש אחר, ובכך לדעת את שיעור האינפלציה בתקופה התחומה על ידי שני חודשים אלה.
* תל"ג לנפש הוא מדד המאפשר להשוות את מידת הפיתוח הכלכלי של מדינות שונות, ואת מידת הפיתוח הכלכלי של מדינה מסוימת בזמנים שונים.
* מדד ג'יני הוא מדד לאי-שוויון בחלוקת ההכנסות שפיתח הסטטיסטיקאי והדמוגרף האיטלקי קורדו ג'יני.
* מדד דאו ג'ונס הוא מדד המשקלל את השינוי הרצוף בשערי 30 מניות נבחרות של חברות ענק אמריקאיות בבורסה לניירות ערך בניו יורק. מדדי בורסה נוספים קיימים גם בישראל, לדוגמה מדד תל בונד על סוגיו השונים (20, 40 ו-60).
* מדד רגישות הוא מדד סטטיסטי ליעילותו של מבחן בזיהוי מצב מסוים. רגישות משמשת כמדד ליעילותם של בדיקות סקר רפואיות בזיהוי מחלות או של בדיקות בקרת איכות במפעלים הקובעות את איכות המוצר, לעומת מדד מוחלט כלשהו המכונה "מדד הזהב".
* מדד האושר העולמי הוא מדד לרווחתם של בני האדם והשפעותיהם על הסביבה.

==סוגים של מדדים==
קיימים סוגים רבים של מדדים, בהם מדדי מחירים ומדדי כמויות.

מבחינת אופן חישובם, המדדים הם משני סוגים:
* מדדים המחושבים על-פי מידע מלא, ולכן חישובם פשוט יחסית. דוגמה לכך הוא מדד תל אביב 25, המשקף את מחירן של 25 מניות החברות הציבוריות הנסחרות בבורסה לניירות ערך בתל אביב בעלות שווי השוק הגבוה ביותר. ערך המדד מחושב באמצעות נוסחה פשוטה ומפורסם על ידי הבורסה, בזמן המסחר, מדי 30 שניות.
* מדדים המחושבים על-פי מידע חלקי, עקב האוכלוסייה הגדולה הנכללת במדד, ולכן חישובם מצריך יצירת מדגם ובדיקתו. דוגמה לכך הוא מדד המחירים לצרכן, שבא לשקף את המחירים בכל המשק, אך למעשה מתבסס על מדגם של חנויות ומדגם של מוצרים.

מדדים נפוצים בהקשרים כלכליים, אך המושג "מדד" הוא מושג כללי, ולכן ניתן להשתמש בו גם בהקשרים אחרים. דוגמה לכך הוא מדד סימפסון, המודד את המגוון הביולוגי בבית גידול נתון.

==ראו גם==
*מדידה – על אודות מדידות במדעים מדויקים
*מדידה והערכה – על אודות מדידות במדעי החברה

==קישורים חיצוניים==

* 

*
קטגוריה:סטטיסטיקה
נוקאאוט

ספירת 10 למתאגרף שהופל בנוקאאוט.
נוקאאוט (באנגלית: Knockout, בראשי תיבות: K.O. בעברית: מִגּוּר) הוא אחד הקריטריונים לניצחון במגוון תחרויות בענפי ספורט לחימה כמו איגרוף, קיקבוקס, איגרוף תאילנדי, אמנויות לחימה משולבות, טאקוונדו וקארטה. נוקאאוט הוא מצב שבו היריב אינו מסוגל לעמוד ביציבות על רגליו וניתן לו פרק זמן קבוע להתאושש. נוקאאוט מתרחש בדרך כלל לאחר מכת אגרוף או בעיטה מכרעת שאחריה היריב אינו יכול להמשיך בקרב עקב עייפות, איבוד שיווי משקל, דימום, או חוסר הכרה.

בקרבות איגרוף, כאשר אחד היריבים מופל, השופט עוצר את הקרב וסופר עד 10 ואם עד גמר הספירה היריב שנפל אינו קם כדי להמשיך בהתמודדות, השופט יפסוק על הפסדו וזה נחשב לניצחון בנוקאאוט טכני.

== נוקאאוט טכני ==
נוקאאוט טכני (T.K.O) הוא מצב בו השופט בקרב איגרוף קובע שאחד היריבים אינו יכול להמשיך בקרב, בדרך כלל בגלל פציעה או דימום שמסוכנים ללוחם. בענפים מסוימים נהוג שרופא פוסק האם הלוחמים מסוגלים להמשיך בקרב אחרי פציעה.

=== בשל הפרש נקודות ===
בענף הטאקוונדו, הקרבות מוכרעים בניקוד, כאשר לכל סוג בעיטה ניקוד שונה. בעת הקרב, מופיע הניקוד של שני המתחרים על מסכים רבים סביב הזירה, כך שהם גלויים אל השופט, והניקוד עצמו מתעדכן באופן אוטומטי על ידי מערכת המיגון האלקטרוני. כאשר מתחרה מוביל על יריבו בסיבוב השני בהפרש של כ-12 נקודות, הקרב מסתיים בהכרעה מיידית, שהיא למעשה נוקאאוט טכני. 

== השימוש במונח מחוץ לספורט האיגרוף ==
בעקבות משמעותו בספורט האיגרוף, הושאל המונח אל השפה הכללית, ולמעשה בכל תחום הוא משמש לתיאור ניצחון מכריע וחד-משמעי שממנו הצד המנוצח מתקשה, או אף לא יכול, להתאושש.

בתחומי ספורט אחרים הושאל המונח לתיאור "שלבי נוקאאוט" - שלבים בטורניר או מפעל ספורט בהם המפסיד בהתמודדות בודדת מודח מיידית מהתחרות כולה.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אגרוף (ספורט)
קטגוריה:מונחים בספורט
קטגוריה:ספורט לחימה
פטומה רובה

פטומה רובה (באנגלית: Fatuma Roba; נולדה ב-18 בדצמבר 1973) היא אתלטית אתיופית בעבר. רובה היא אלופה אולימפית בריצת מרתון (אטלנטה 1996). 

== ביוגרפיה ==
רובה נולדה באדיס אבבה.

באליפות העולם באתלטיקה שנערכה בגטבורג, שוודיה בשנת 1995 סיימה רובה במקום 19 בריצת מרתון בתוצאה של 2:39:27 שעות.

===אלופה אולימפית=== 
בשנת 1996 זכתה רובה במרתון רומא בתוצאה של 2:29:05 שעות. לאחר מכן באולימפיאדת אטלנטה (1996) היא זכתה במדליית זהב בריצת מרתון בתוצאה של 2:26:05 שעות, לפני ולנטינה יגורובה מרוסיה (2:28:05 שעות) ויוקו ארימורי מיפן (2:28:39 שעות). 

במרתון בוסטון שנערך בשנת 1997 ניצחה רובה בתוצאה של 2:26:23 שעות. באליפות העולם שנערכה באתונה, יוון אותה שנה היא לא סיימה את ריצת המרתון. שנה לאחר מכן, היא ניצחה שוב במרתון בוסטון בתוצאה של 2:23:21 שעות.

במרתון בוסטון שנערך בשנת 1999 ניצחה רובה פעם שלישית ברציפות, בתוצאה של 2:23:25 שעות. באליפות העולם שנערכה בסביליה, ספרד, אותה שנה היא סיימה במקום רביעי בריצת מרתון בתוצאה של 2:28:04 שעות. 

במרתון בוסטון שנערך בשנת 2000 סיימה רובה במקום שלישי בתוצאה של 2:26:27 שעות. באולימפיאדת סידני (2000), היא סיימה במקום תשיעי בריצת המרתון בתוצאה של 2:27:38 שעות ולא הצליחה להגן על תוארה. 

באליפות העולם שנערכה באדמונטון, קנדה, בשנת 2001 סיימה רובה במקום 13 בריצת מרתון בתוצאה של 2:31:10 שעות. 

במרתון נאגנו, יפן שנערך בשנת 2004 זכתה רובה בתוצאה של 2:28:05 שעות.

==שיאים אישיים==
* ריצת 10000 מטר: 32:25 דקות (2000)
* חצי מרתון: 1:09:01 שעות (2001)
* ריצת מרתון: 2:23:21 שעות (1998) 

==קישורים חיצוניים==

קטגוריה:ילידות 1973
קטגוריה:אתלטיות באולימפיאדת אטלנטה (1996)
קטגוריה:אתלטיות באולימפיאדת סידני (2000)
קטגוריה:אלופות אולימפיות אתיופיות: אתלטיקה
קטגוריה:אלופות אולימפיות: ריצת מרתון
דינה קסטור

דינה מישל דרוסין-קסטור (באנגלית: Deena Michelle Drossin-Kastor; נולדה ב-14 בפברואר 1973) היא אתלטית אמריקאית-יהודיה, בעלת מדליית ארד אולימפית בריצת מרתון ושיאנית ארצות הברית בריצת מרתון ובחצי מרתון. שיאה האישי בריצה זו, 2:19:36 שעות שעות, מהווה את התוצאה התשיעית בכל הזמנים (2012).

== ביוגרפיה ==
קסטור נולדה בוולת'הם, מסצ'וסטס וגדלה באגורה הילס, קליפורניה. היא למדה באוניברסיטת ארקנסו.<ref></ref>

באוניברסיאדה שנערכה בסיציליה, איטליה בשנת 1997 זכתה קסטור במדליית זהב בריצת 10000 מטר בתוצאה של 33:45.31 דקות.

באליפות העולם אתלטיקה שנערכה בסביליה, ספרד בשנת 1999 סיימה קסטור במקום 11 בריצת 10000 מטר בתוצאה של 32:11.14 דקות. 

באולימפיאדת סידני (2000) סיימה קסטור במקום 36 בריצת 10000 מטר בתוצאה של 34:40.86 דקות.

באליפות העולם אתלטיקה שנערכה באדמונטון, קנדה בשנת 2001 סיימה קסטור במקום 11 בריצת 10000 מטר בתוצאה של 32:18.65 דקות.

באליפות העולם אתלטיקה שנערכה בפריז, צרפת בשנת 2003 סיימה קסטור במקום 12 בריצת 10000 מטר בתוצאה של 31:17.86 דקות.

===זכייה במדליית ארד אולימפית===
באולימפיאדת אתונה (2004) זכתה קסטור במדליית ארד בריצת מרתון, בתוצאה של 2:27:20 שעות, אחרי מיזוקי נוגוצ'י מיפן (2:26:20 שעות) וקתרין נדרבה מקניה (2:26:32 שעות).

בשנת 2005, זכתה קסטור במרתון שיקגו, ובשנת 2006 היא זכתה במרתון לונדון בשיא אישי ובתוצאת השנה בעולם 2:19:36 שעות.

באליפות העולם אתלטיקה שנערכה באוסקה, יפן בשנת 2007 סיימה קסטור במקום שישי בריצת 10000 מטר בתוצאה של 32:24.58 דקות.

באולימפיאדת בייג'ינג (2008) לא הצליחה קסטור לסיים את ריצת המרתון.

באליפות העולם שנערכה במוסקבה שברוסיה בשנת 2013 סיימה קסטור במקום תשיעי בריצת מרתון בתוצאה של 2:36:12 שעות.

== שיאים אישיים ==
* ריצת 3000 מטר: 8:42.59 דקות 
* ריצת 5000 מטר: 14:51.62 דקות
* ריצת 10000 מטר: 30:52.32 דקות
* ריצת חצי מרתון: 1:07:34 שעות, מרתון ברלין 2006 שיא ארצות הברית
* ריצת מרתון: 2:19:36 שעות, מרתון לונדון 2006 שיא ארצות הברית

==קישורים חיצוניים==

* 

== הערות שוליים ==

קטגוריה:אתלטים יהודים אמריקאים
קטגוריה:אתלטיות יהודיות
קטגוריה:רצות מרתון אמריקאיות
קטגוריה:אתלטיות באולימפיאדת סידני (2000)
קטגוריה:אתלטיות באולימפיאדת אתונה (2004)
קטגוריה:אתלטיות באולימפיאדת בייג'ינג (2008)
קטגוריה:משתתפים יהודים באולימפיאדת סידני (2000)
קטגוריה:משתתפים יהודים באולימפיאדת אתונה (2004)
קטגוריה:אתלטיות אולימפיות אמריקאיות
קטגוריה:זוכות מדליית ארד אולימפית אמריקאיות: אתלטיקה
קטגוריה:אמריקאיות שנולדו ב-1973
קטגוריה:אמריקאים שנולדו ב-1973
מאיר בן מרגי

מאיר בן מרגי (נולד ב-15 ביולי 1973) הוא כדורגלן עבר ישראלי ששיחק בעמדת המגן השמאלי. רוב הקריירה לבש בן מרגי את מדי הפועל חיפה. עד 2022 שימש כעוזר מאמן במועדון, ואף היה מאמן הקבוצה לזמן מסוים.

==קריירת משחק==
בן מרגי החל את הקריירה בקבוצת הפועל חיפה, כאשר במשחק הבכורה שלו בבוגרים הבקיע שער ניצחון שהבטיח את הישארות הפועל חיפה בליגה הארצית (בעבר הליגה השנייה בישראל). רוב קריירת המשחק של בן מרגי הייתה בקבוצה זו, מלבד עונת 1996/1997 בה הושאל לקבוצת בני יהודה תל אביב, ועונה נוספת בהפועל קריית שמונה. השחקן הוותיק, שהיה שותף לעונת האליפות של הפועל חיפה (1998/1999), זכה להערכה רבה בקרב השחקנים והאוהדים, נחשב לסמל הקבוצה, ושימש כקפטן לקראת סוף קריירת המשחק.

בסיום עונת 2006/2007 פרש בן מרגי ממשחק פעיל.

==קריירת אימון==
לאחר הפרישה מונה בן מרגי לעוזרו של שלומי דורה, מאמן הפועל חיפה. בעונת 2011/2012 שימש עוזרו של דורה בהפועל רמת-גן גבעתיים, ולאחר מכן מונה למאמן קבוצת הנוער של הפועל חיפה. בעונת 2012/2013 מונה לעוזרו של מאמן מכבי נתניה, טל בנין, וסיים את תפקידו בעקבות פיטוריו של בנין לקראת סיום העונה.

ביולי 2014 מונה למאמן בית"ר נהריה מליגה א', וכעבור חודש מונה בשנית לעוזר מאמן הפועל חיפה לצדו של ראובן עטר. לאחר פיטוריו של עטר נשאר בן מרגי בתפקידו לצד טל בנין, וכשזה פוטר בדצמבר 2015 מונה בן מרגי לראשונה למאמן ראשי בליגת העל, עד אשר הוחלף על ידי אלי כהן בפברואר 2016. בדצמבר 2016 שימש שוב בן מרגי כמאמן זמני לתקופה של כשבוע.
מאז שנת 2016 משמש כעוזר מאמן בהפועל חיפה.

==קישורים חיצוניים==

==הערות שוליים==

קטגוריה:מגני כדורגל ישראלים
קטגוריה:כדורגלני הפועל חיפה
קטגוריה:כדורגלני בני יהודה תל אביב
קטגוריה:כדורגלני הפועל קריית שמונה
קטגוריה:מאמני כדורגל ישראלים
קטגוריה:מאמני הפועל חיפה
קטגוריה:קריית מוצקין: כדורגלנים
קטגוריה:ישראלים שנולדו ב-1973
S/PDIF

S/PDIF (ראשי תיבות באנגלית של Sony/Philips Digital Interconnect Format או Sony/Philips Digital InterFace) הוא תקן להעברת שמע דיגיטלי דרך חיבור אופטי או קואקסיאלי. בתחילה פותח תקן ופרוטוקול לאותות סטריאו דיגיטלי בשני ערוצים אשר שימש לחיבור דיגיטלי לנגני תקליטורים, מכשירי DAT וכרטיסי קול במחשבים. מאוחר יותר, נקבע תקן שתומך בפורמטים דיגיטליים רבי ערוצים (בדרך כלל 5.1 או 6.1 ערוצים, כלומר חמישה או שישה רמקולים בתוספת סאב וופר) ומיועד לחיבור דיגיטלי בין רכיבים דיגיטליים של מערכות שמע, למשל נגן DVD, מפענח דולבי דיגיטל או DTS, מחשב עם כרטיס קול רב ערוצי או קונסולת משחקים כגון פלייסטיישן 3. חיבור נפוץ בין המכשירים הוא עם מחברי RCA וכבלים קואקסיאלים מסוג RG-59 ודומיו.

==קישורים חיצוניים==

קטגוריה:תקנים בתחום המחשוב
קטגוריה:מערכות שמע
שידור וידאו דיגיטלי

הסמל הרשמי של ארגון ה-DVB
שידור וידאו דיגיטלי (ידוע כ-DVB, ראשי תיבות של Digital Video Broadcasting) הוא שמו של קובץ תקנים פתוחים שהפכו לתקנים מקובלים בעולם לשידור דיגיטלי של טלוויזיה ווידאו. על כתיבת ותחזוקת התקנים אחראי גוף המכונה DVB Project, קונסורציום שבו חברות כ-270 חברות מהתחום. את התקנים מפרסמת "הוועדה הטכנית המשותפת" (Joint Technical Committee - בראשי תיבות JTC) ל"מכון תקני התקשורת האירופאים" (ETSI), ל"ועדה האירופאית לתקינה אלקטרוטכנית" (CENELEC) ול"איגוד השידור האירופי" (EBU).

== תקני DVB ==
*DVB-T לשידורי קרקע
*DVB-C לשידורי כבלים
*DVB-S לשידורי לוויין
*DVB-RCS לטלפונים
*DVB-H למחשבי כף יד

שידורי ה-DVB מתבססים על קידוד הווידאו MPEG . יצוג המידע הוא חבילות מידע דיגיטליות (PACKETS) ולכל חבילה יש מספר מסוים כמו כתובת לאיזה ערוץ הוא שייך .

== DVB בישראל ==
*HOT משתמשת ב-DVB-C. אך רוב הערוצים מוצפנים. 
*yes הטלוויזיה בלוויין משתמשת ב-DVB-S לשידור SD, וב-DVB-S2 לשידורי HD.
*מספר ערוצים ישראלים משודרים דרך הלוויין עמוס 3, בשיטת DVB-S: ערוץ 1, ערוץ 2, ערוץ 10, ערוץ 33 וערוץ הכנסת. קליטתם היא ללא תשלום, דרך צלחת לוויין וממיר מתאימים.
*שידורי עידן+ משתמשים בתקנים DVB-T ו-DVB-T2 לשידור טלוויזיה ורדיו.

==ראו גם==
* DTT

== קישורים חיצוניים ==

* 
* [http://www.godigital.co.il/ GoDigital] אתר החדשות ישראלי בנושא טלוויזיה דיגיטלית

קטגוריה:שידור דיגיטלי
קונסטנטין סנטסקו

קונסטנטין סנטסקו (ברומנית: Constantin Sănătescu; 14 בינואר 1885 - 8 בנובמבר 1947), איש צבא, דיפלומט ומדינאי רומני.

==ביוגרפיה==
סנטסקו נולד ב-14 בינואר 1885 בבוקרשט, רומניה. כיהן כנספח הצבאי של רומניה בפריז ובלונדון. הוא הגיע לדרגת גנרל בצבא רומניה כבר בשנת 1935, ראש המטה הכללי בשנת 1937, וראש המשלחת הרומנית למוסקבה בשנת 1940. 

בשנת 1940 גילה גנרל סנטסקו באקראי את המתרחש בפרעות דורוחוי והורה לעצור את הפרעות ולחקור את המקרה. סנטסקו היה המפקד הצבאי של בוקרשט בעת דיכוי מרד הלגיונרים ופרעות בוקרשט.

סנטסקו היה אחד הגנרלים הרומנים, שלקחו חלק במגעים ליצירת קואליציה, שתפיל את ממשלו של יון אנטונסקו ותוציא את רומניה מהברית עם גרמניה הנאצית ומדינות הציר.

לאחר הפיכת 23 באוגוסט 1944 הטיל המלך מיכאי הראשון על סנטסקו להרכיב את הממשלה, וכך היה לראש הממשלה הראשון של רומניה שלאחר משטר אנטונסקו. הוא ניסה לנהל מגעים עם ארצות הברית כדי למנוע את הכיבוש הסובייטי, אך מגעים אלה עוררו את חשדנותו של סטלין, והלה אילץ אותו להתפטר ב-2 בדצמבר 1944.

== קישורים חיצוניים ==

* [http://www.humanitas.ro/constantin-sanatescu קורות חייו של סנטסקו באתר ההוצאה לאור בה הודפסו יומניו] 
* 

קטגוריה:גנרלים רומנים
קטגוריה:דיפלומטים רומנים
קטגוריה:פוליטיקאים רומנים
קטגוריה:ראשי ממשלת רומניה
קטגוריה:אנשי צבא רומנים במלחמת העולם הראשונה

קטגוריה:ילידי 1885
קטגוריה:נפטרים ב-1947